Okresná prokuratúra Bratislava V 
Prokofievova 4, 851 01 Bratislava 5

Sp. zn. : 1 Pv 760/10/1105	Bratislava V, 18.4.2012
EEČ : 2-12-188-2012

U Z N E S E N I E

Trestná vec:	obvinený XXXXX 
Prečin:	krádež spolupáchateľstvom podľa § 20 k § 212 odsek 1, odsek 2 písmeno a) Trestného zákona

Rozhodol: 	prokurátorka Okresnej prokuratúry Bratislava V
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v čase o 10.15 hod. dňa 29.09.2010 v Bratislave na Žehrianskej ul. č. 7 obv. XXXXX neznámym spôsobom a predmetom otvoril pootvorené plastové okno na prízemí, ktoré slúžilo ako vetračka a spolu s obv. XXXXX vošli do pivničných priestorov, pričom obv. XXXXX a  obv. XXXXX zostali pred domom dávať pozor, následne asi po 5 minútach obv. XXXXX a obv. XXXXX podali cez okno obv. XXXXX a obv. XXXXX 4 ks igelitových tašiek s obsahom vodoinštalačného materiálu, ktorý spoločne odniesli do zberných surovín  na Kopčianskej ulici v Bratislave, pričom získanú finančnú čiastku si podeli, čím poškodenému XXXXX spôsobili škodu krádežou vo výške 500,-eur,
Právna veta:
nakoľko je trestné stíhanie neprípustné, pretože v trestnom stíhaní nemožno pokračovať a musí byť zastavené proti tomu, kto zomrel.
Odôvodnenie:
Poverený príslušník OR PZ v Bratislave V, Odboru skráteného vyšetrovania Petržalka - juh uznesením sp. zn. ORP-XXXXX zo dňa 29.09.2012 podľa § 199 ods. 1 Trestného poriadku začal trestné stíhanie vo veci prečinu krádeže podľa § 212 ods. 1 Trestného zákona a následne dňa 29.10.2010 uznesením podľa § 206 ods.1 Trestného poriadku vzniesol obvinenie XXXXX a spol. pre prečin krádeže spolupáchateľstvom podľa § 20 k § 212 ods. 1, ods. 2 písm. a) Trestného zákona na skutkovom základe uvedenom vo výroku tohto uznesenia.

	V súčasnej dobe je trestné stíhanie vedené na vyšetrovateľom OR PZ v Bratislave V, Odboru kriminálnej polície pod sp. zn. ORP-XXXXX.

	Dňa 21.03.2012 predložil vyšetrovateľ PZ spis prokurátorovi s návrhom na postup podľa § 215 ods. 1 písm. d) Trestného poriadku s poukazom na ust. § 9 ods. 1 písm. d) Trestného poriadku v časti týkajúcej sa voči obvinenému XXXXX, s ktorým som sa stotožnila, pretože je opodstatnený.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Zo spisového materiálu vyplýva, že skutku uvedeného v uznesení o vznesení obvinenia sa mal dopustiť aj obvinený XXXXX, ktorý sa k spáchaniu skutku pri výsluchu obvineného konaného dňa 29.10.2010 ( č.l. 250-257) priznal a svoje konanie oľutoval. Popri vlastnom priznaní je obvinený zo spáchania skutku usvedčovaný aj výpoveďou svedka XXXXX (č.l. 279-281) ako aj listinnými dôkazmi a to zápisnicou o rekognícii osoby podľa fotografie vrátane fotodokumentácie (č.l. 285-287, 291-298), potvrdením o zaistení veci (č.l. 304), zápisnicou o prevzatí veci (č.l. 305), zápisnicou o vrátení veci (č.l. 308) a zápisnicou o ohliadke miesta činu ( č.l. 309-315).
	
	Počas vyšetrovania bolo následne zistené, že obv. XXXXX zomrel dňa XXXXX, čo preukazuje úmrtný list evidovaný v knihe úmrtí matričného úradu XXXXX, zväzok XXXXX, ročník XXXXX, strana XXXXX, por. č. XXXXX.

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodla tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do troch dní odo dňa jeho doručenia prostredníctvom Okresnej prokuratúry XXXXX V na Krajskú prokuratúru v Bratislave. Sťažnosť má odkladný účinok.

Mgr. Hildegarda Vojtková
prokurátorka